**Skolēniem sasniedzamais pašizpētes prasmju līmenis katrā klašu grupā**

|  |  |
| --- | --- |
| **Klase** | **Pašizpētes prasmes** |
| **3.klase** | * Prot izmantot zināšanas par sevi, savu ģimeni, lai izprastu savas spējas, dotumus, stiprās puses, intereses, prasmes, kā tos redz pats un citi. * Apzinās savu galveno pienākumu mācīties. * Spēj mācīties patstāvīgi un koncentrējas mācību uzdevumu apguvei un izprot savu atbildību sekmīgā mācību procesā. |
| **6.klase** | * Apzinās savas stiprās un vājās puses un iespējas tās attīstīt un pilnveidot. * Prot noteikt svarīgākos faktorus, kas ietekmē viņa attieksmi pret mācībām, darbu, vērtībām, rīcību un izturēšanos. * Izzina un izmanto daudzpusīgas lietderīga brīvā laika pavadīšanas iespējas, atrodot savām spējām un vēlmēm atbilstošāko. * Apzinās zināšanu nozīmi nākotnē, spēj sevi motivēt mācību darbam un cenšas sasniegt savām spējām atbilstošus rezultātus. * Izkopj savu valodas kultūru. Izprot publiskas uzstāšanās būtību un ir apguvis prasmes tajā piedalīties, prezentējot dažādus darbus un uzstājoties. |
| **9.klase** | * Prot izmantot zināšanas par sevi, savu pieredzi un sasniegumus, lai noteiktu mērķus un pieņemtu lēmumus. * Prot izpētīt un pārdomāt savas personīgās un sabiedrības vērtības. * Prot salīdzināt un samērot personīgos sasniegumus un īpašības ar tiem sasniegumiem un īpašībām, kas ir nepieciešamas konkrētai tālākai karjerai. * Novērtē sava gribasspēka, neatlaidības un personīgā ieguldījuma nozīmīgumu dzīves mērķu sasniegšanā. * Novērtē savu sasniegumu rezultātus. * Saprot, kā skolā, ārpusskolas aktivitātēs un ikdienā var attīstīt savas intereses, spējas un dotības. * Apzinās interešu izglītības un brīvprātīgo darba nozīmi savas pašattīstības veicināšanā. |
| **12.klase** | * Prot izmantot zināšanas par sevi, lai noteiktu mērķus un pieņemtu lēmumus. * Izprot, ka izaugsme un pārmaiņas ir karjeras attīstības neatņemama sastāvdaļa. * Prot analizēt savu personīgo pieredzi, intereses, dotumus, iemaņas un spējas, vērtības, mērķus, personīgās īpašības, sasniegumus un dinamiku. |

Materiālu sagatavoja: Mārupes Valsts ģimnāzijas karjeras konsultante Ilze Rūtenberga